JohanHeinsen/ENO huggingface dataset:
Odense Adresse-Contoirs Efterretninger, 1848-08-08
- J den retfærdige Harme, som Hamborgernes lumpne Adfærd mod Danmark har vakt over hele Landet, har vor Handelsstand været ivrigt betænkt paa, for Fremtiden at unddrage sig al nøiere og stadig Forbindelse med Hamborg og, til sin egen og Landets store Fordeel, at søge direkte Forbindelse med Engelland. De Vanskeligheder, hvilke Man frygtede for at have at overvinde, opstode især deraf at Man, ved ganske at have givet sig i Hamborgernes Vold, var bleven uden Tilknytningspunkter i Engelland. Det glæder os meget at kunne berette, at disse Vanskeligheder snart ville være beseirede og det fornemmelig ved at Man fra engelsk Side med megen Jver kommer den danske Handelstand imøde.
Odense Adresse-Contoirs Efterretninger, 1848-08-08
Fra forskjellige høitanseete engelske Huse er i denne Tid til Kjøbenhavn, Odense og flere Egne af Landet indtruffet Agenter, som deels skulle gjøre meget betydelige Kornindkjøb, deels aabne og ordne direkte stadige Forbindelser med Engelland. De have Ordre at facilitere Forretningerne saa meget som muligt for den danske Handelstand og tilbyde, at de ogsaa ville sørge for franske Varers Levering her i Landet til de i Paris gangbare Priser. Tillige er Man i London meget virksom for at tilveiebringe en stadig og hyppig Dampskibsforbindelse med Kjøbenhavn. "Danmark kan ikke Andet end vinde ved en direkte Forbindelse med os, yttrede en af disse Agenter, som allerede skal have sluttet flere fordeelagtige Forbindelser; det beholder selv hvad det hidtil af Kontume har kastet bort til de hamborgske Kommissionairer; men hvad dem angaaer, de ville føl Tabet alvorligt; Hamborg maatte heller undergaae to Jldebrande som den sidste, end see Danmark i direkte Handelsforbindelse med England." (Flyst.)
Odense Adresse-Contoirs Efterretninger, 1848-08-08
Af et Brev fra en Frivillig: General Hedemann har forladt os; General J. v. Krogh er foreløbig ansat som Øverstkommanderende. Rygtet talte altsaa Sandhed. Dersom en Mands Personlighed i dette Tilfælde kan tjene til at indgode Tillid, saa maa den Sidstnævntes gjøre det i høi Grad. Hans imponerende, krigerske Holdning, hans smukke og mandige Ansigt maa indtage Enhver. Men Soldaten lader sig ikke let bestikke af disse ydre Fortrin; han har i nærværende Krig ofte gjort den Erfaring, at det ikke altid er de kraftigste og smukkeste Mænd der tillige ere de dygtigste og modigste, og han vil følgelig see Beviser paa Dygtighed før han troer paa den. Jmidlertid, et godt Jndtryk har den nye General gjort, og det er altid Meget . . . . Men sig mig: hvad betyder det, at han kun foreløbig" er ansat, Skulle vi maaskee om et Par Uger atter have en Nye – J saa Fald faaer Danmark aldrig nogen dygtig Feltherre!" (Folkbl.)
Odense Adresse-Contoirs Efterretninger, 1848-08-08
Til Aarh. Av." er meddeelt fra Veile af 4 ds. Hvilket Liv, hvilken Bevægelse i denne smukke lille By, Overalt sees Militaire, deels henhørende til Garnisonen, deels strømmende ind fra de omliggende Kantonnementer; daglig musiceres af Gardens udmærkede Musikkorps. Soldaterne have overalt et raskt og kraftigt Udseende, kun klage de næsten Alle over det Kjedsommelige ved at maatte vente saa længe paa Kampens Fornyelse; bestandig udmattende Strabadser med Feltvagter, Rekognosceringer o. s. v., uden at komme den endelige Afgjørelse nærmere. - For et Par Dage siden trak Wrangel sig med sin Hovedstyrke i Egnen af Apenrade; nu er han igjen rykket op og har indtaget sin gamle Stilling. - Det vækker almindelig Beklagelse, at en stor Deel af de saakaldte Herregaardskytters Korps har forladt Armeen og begivet sig hjem, efter Sigende fordi Man vilde have dem fordeelte i mindre Afdelinger blandt de forskjellige Batailloner. - Jgaar (Torsdag) bivaanede jeg tæt ved Landsbyen Lindved en Gudstjeneste under aaben Himmel. Fra en midt paa Marken opført Forhøining af Græstørv, omgiven med Dannebrogsfaner og Trommer, holdt Pastor Helweg en kort, meget smuk Tale; Auditoriet bestod af to Jnfanteri-Batailloner, som havde sluttet Kreds om Taleren. Gudstienesten var kort men høitidelig, og lod til at gjøre et særdeles godt Jndtryk paa Soldaterne. Hammerich, som Dagen iforveien havde holdt Gudstjeneste i Veile, skal, ligesom Helweg, være en meget begavet Taler, saa det synes at Valget af Feltpræster har været særdeles heldigt. - Et Beviis paa god Dressur afgiver Dragonen Andkjær (af 3die, ikke 5te Dragonregiment), da han spurgtes hvorledes han havde behandlet Baron Reichenbach, da denne sad fast i Mosen: "Jeg var i Beraad med mig selv - sagde han - hvilket Hug jeg skulde bruge, men tilsidst tænkte jeg, det var bedst at give ham Nummer 6 (No. 6 er et fladt Hug tværs over Ansigtet). - En Jnfanterist, som i Bataillen den 5 Juni havde mistet sin Tschako, mødte næste Dag med Felthue paa. Hvor er Din Tschako" - spurgte Officeren -"Ja, Hr. Lieutenanten maa undskylde, svarede han: den tabte jeg paa Høstmanoeuvren igaar!"- Hamborgernes Marine bestaaer nu af 4 armerede Koffardiskibe og 3 Dampskibe, det ene med nogle og 40 Kanoner. Kyndige som have seet disse skrøbelige Bombeførere, ere imidlertid enige om, at hele denne Rustning af Skibe der ikke ere byggede til dette Øiemeed, maa opløse sig i jammerlig Damp ved første Møde med vor Marines Jldsvælg. (Aalb. A.)
Odense Adresse-Contoirs Efterretninger, 1848-08-08
Jfølge Sønderb. Ugeblad veier Exhertugen af Augustenborgs fundne Sølvservice 25,000 Lod. Lucile Grahn skal forinden hun, for ikke lang Tid siden, optraadte i Hamborg, i derværende Blade have anraabt om Overbærelse fordi hun var Danske Naturligviis gik Forestillingen af uden nogen Demonstration. Næste Gang mødte hun, formodentlig for at yttre sin Taknemmelighed, med en stor sort-rød-gylden Brystsløise. Dette forekom dog Hamborgerne af drive Sagen for vidt, og istedetfor med Akklamation, blev hun modtagen med Hyssen og Piben. Løn som forskyldt, (Nørrej. Td.)¬
Odense Adresse-Contoirs Efterretninger, 1848-08-08
J Anledning af de i den senere Tid i Teglovne hyppigen opstaaede Jldsvaader har Justitsministeriet under 11 f. M. ladet udgaae en Cirkulairskrivelse til samtlige Amtmænd, hvori bestemmes, at intet Teglværk, hvor det over Ovnen anbragte Skuur ikke har en Høide af 4 1/2 til 5 Alen med en Tykkelse af Ovnmuren af 2 Alen, bør antages til Assurance, og at de allerede ind tegnede Teglværker ville være at udslette af Assurancen, hvis de ikke inden en bestemt, Eieren forelagt Frist ere forandrede og indrettede som antydet. J det Tilfælde, at noget Teglværk maatte være opført saa nær andre Bygninger, at Fare for disse ved opstaaet Jldsvaade i Teglværket kunde befrygtes, bør Bygningsmaaden, om endog Værket ikke er assureret, dog være den samme som for de assurerede er foreskrevet; hvormed Brand directeuren vil have at føre nøie Tilsyn. Uddrag af et Brev fra den danske Konsul i Libau, dat d. 12 (24de) Juli 1848: "Fra Dorpat berettes under 4de (16de) Juli d. A. Følgende: En høist interessant Efterretning udbreder sig, som imidlertid trænger til nærmere Bekræftelse. Professor Pirsgoff i Petersborg skal nemlig have opdaget Aarsag til Cholera-Epidemien, idet han er den Første, der har vovet at foretage Dissektion af et Cholera=Liig, for at anstille microscopiske Jagttagelser paa samme. Smaa Jnfusionsdyr af en for den menneskelige Organisme yderst farlig Beskaffenhed skulle foranledige Sygdommen. Man formoder at Vinden fører dem med sig, og at Jndaandingen bevirker den dødelige Berørelse med det menneskelige Legeme. Saaledes lader det sig vistnok forklare, hvorfor Cholera tager sin Vei i visse Strøg, og hvorfor i Særdeleshed Personer der opholde sig meget i fri Luft og navnlig mange paa Landeveiene blive anfaldet deraf. Efter denne Opdagelse skulle i Petersborg Alle paa Gaden holde Lommetørklædet for Ansigtet, for at forhindre den dødelige Jndaanden. Men, som sagt, Efterretningen trænger endnu til nærmere Bekræftelse."
Odense Adresse-Contoirs Efterretninger, 1848-08-08
Om den nylig afdøde jydske Pengemand, Proprietair Nissen til Spøttrup pr. Skive (som der i Egnen almindelig kaldtes Kongen paa Spøttrup,), meddeler Aarh. A.: "Han skulde nu tillige have arvet en betydelig Formue efter sin her for noget siden afdøde Søster, Enkemad. Rugaard. Selv efterlader han sig ingen Livsarvinger, hvisaarsag hans store Formue gaaer til endeel uformuende Broderbørn, thi Søsteren havde ingen Børn efterladt sig.
Odense Adresse-Contoirs Efterretninger, 1848-08-08
J Juni Maaned er passeret 2094 og i det første Halvaar iaar 6174 Skibe igjennem Sundet. Hels. Av." tilføier: "Endskjøndt det Antal af 6174 Skibe, som saaledes har passeret Øresund i første Halvaar iaar, vel er 2757 Skibe mindre end i samme Tidsrum ifjor overstiger det dog Middelantallet i Decenniet fra 1837 til 1846 med 256 Skibe. Hvilket Tab Krigen, der saaledes ingenlunde har lagt noget hæmmende Baand paa Skibsfarten her igjennem Sundet, har medført for den tydske, navnligen den preussiske Fart vil sees af følgende Data. Antallet af de tydske Skibe, som passerede her i første Halvaar ifjor, var 2588, hvoraf 1370 preussiske, 531 hannoveranske og 451 mecklenborgske: derimod i samme Tidsrum iaar kun 566, saa at den hele tydske Skibsfart igjennem Sundet i Krigens første 3 Maaneder er formindsket med over 2000 Skibsladninger, og den preussiske alene med 1032.
Odense Adresse-Contoirs Efterretninger, 1848-08-08
Fra Kjøbenhavn skrives i Aalb. A.: "Veiret beholder sin regnfulde Charakteer, men dog med velgjørende Mellemrum af Varme og Blæst, og Man er her paa Sjælland i travl Gang med Høsten, hvoraf Man endnu lover sig godt Udbytte. Den nye Rug tegner ellers til at ville blive letvægtig iaar. Kartoflerne vise sig saavel paa Sjælland som paa de øvrige Øer angrebne af Sygdommen.
Odense Adresse-Contoirs Efterretninger, 1848-08-08
Kopulerede i Randers, Kjøbmand N. Nielsen Krogsgaard og Jfr. A. Chr. M. Schmidt.
Odense Adresse-Contoirs Efterretninger, 1848-08-08
Fallit: Skipper Clausen i Præstø. Faaborg den 6 August. Vore tydske Gjæster, som Natten til igaar til vor store Forbauselse saa pludselig forlode os, ere idag vendte tilbage hertil og den tydske Flaade faaer saaledes for denne Sinde ingen Tilvær af den Baad disse vore Gjæster havde taget i Brug; thi de ville nu tage varigt Ophold her for en Tid, og Baaden kommer sin rette Eier tilgode. Tilbagekomsten var imidlertid ikke saa aldeles frivillig eller forsætlige Fra Vagtposterne paa den sydlige Side af Ærøe saaes igaar en Baad komme seilende i Retningen fra Kieler fjord mod Landet; dens Bevægelser vidnede om at den ikke styredes af kyndig Haand, og dette vakte saamegen større Opmærksomhed hos Vagtmandskabet. Baaden nærmede sig alt mere og meere Landet, og da den var kommen nær nok til at de Ombordværendes Røst kunde høres af Vagterne, spurgte Hine: hvad er dette for et Land? Da nu det bevæbnede Vagtmandskab istedetfor Svar spurgte om, hvor de kom fra, og Svaret lød: fra Ærøeskjøbing", begreb det strax at noget Urigtigt var tilstæde, hvisaarsag Baaden med samt Besætningen blev taget og idag, efterat Besætningen har været forhørt i Ærveskjøbing, ført hertil. Vore saaledes gjen komne Gjæster have erholdt billigt, Logis i Hotellet, "Raadhuset.
Odense Adresse-Contoirs Efterretninger, 1848-08-08
Den 7de. Den forleden som afdød her paa Lazarethet omtalte Gardist, er idag bleven jordet her. Hans Kammerater af Andra Gardet bare ham til Graven paa en Baare. Foran Kisten gik Musikkorpset og de Gardister som skulde salutere. Andra Gardets Præst, der fulgte Ligget, holdt en Tale ved Graven og forrettede Jordpaakastelsen. Et talrigt Følge af Byens Jndvaanere, hvoriblandt vor Sognepræst, ledsagede den Afdøde, over hvem Klokkerne, efter Foranstaltning herfra, lode deres Sørgetoner lyde. Kisten var prydet med forskjellige Krandse.
Odense Adresse-Contoirs Efterretninger, 1848-08-08
Odense. Om hvorledes det i Søndags er løbet af i Hertugdømmerne med Hensyn til Troppernes Hylding af Rigsforstanderen have vi endnu Jntet erfaret. Maaskee det er i Anledning af denne Hylding, at Wrangel har koncentreret sin Styrke og forlagt sit Hovedqvarteer mere sydpaa. En imorges i et Privatbrev fra Kjøbenhavn hertil indtruffen Efterretning om en afsluttet Vaabenstilstand bekræftes, som Man maatte vente, ikke af de ieftermiddag ankomne kjøbenhavnske Blade; Berl. Tid bemærker blot, at Man maa oppebie Rigsforstanderens Ankomst til Frankfurt og de Underhandlinger, som muligen paany ville blive fortsatte fra Preussens og Engellands Side, forinden Man kan antage, at den Ordre, som er bleven given til flere tydske Troppers Afsendelse, vil blive udført.
Odense Adresse-Contoirs Efterretninger, 1848-08-08
(Af et Brev fra Ribe af 5 ds.). "Jfølge idag indløbne Efterretninger har Wrangel allerede iforgaars havt sit Hovedqvarteer i Flensborg, og over 6000 Md., formodentlig Preussere, droge fra Haderslev sydefter. Vi udlægge dette til vor Fordeel, saameget mere som Schleswigholsteinerne skulle vise endeel Modfaldenhed.
Odense Adresse-Contoirs Efterretninger, 1848-08-08
(Dagsposten.) Jfølge Rapport til Marineministeriet har Briggen "St. Thomas's Fartøier, under Sekondlieutenant Groths Kommando, Natten imellem den 3 og 4 Aug. udskaaret to preussiske i Stralsund hjemmehørende Fartøier, nemlig en Slup og en Skonnert fra Purds Rhed under Rygen. Fartøierne ere igaar bragte til Kjøbenhavn af Dampskibet "Waldemar".
Odense Adresse-Contoirs Efterretninger, 1848-08-08
Under 6 ds. har det allern, behaget Hs. Maj. Kongen at tillægge Kapitain Bille Kommandeurkapitains Charakteer.
Odense Adresse-Contoirs Efterretninger, 1848-08-08
Jndsendt.) Den Miloske Avis lover, at der skal blive drages Omsorg for Afholdelse af Valgmøder til at fremme Valg af hæderlige og oplyste" Mænd til Rigsforsamlingen. Altsaa det skulde være hele den Opgave, der for det danske Folk var at løse til Konstitueringen af sin Frihed, Det skulde være Ene=Betingelse for en Folkedeputeret, at han er oplyst og hæderlig? Hvortil have J da prædiket Friheden for os, naar J ikke ville giøre Folket det til Pligt at virke for, at den ogsaa kan faae virkelig Tilblivelse? Hæderlig og oplyst skal en Mand være til hvilkensomhelst offentlig Forretning; men til at grundlægge Folkets Frihed fordres mere, der fordres som den lige saa nødvendige Grundbetingelse, at han ogsaa virkelig skal være besjælet for Folkefrihed, at han skal være Demokrat i Ord og Gjærning, at han skal ville konseqvent virke for en demokratisk Konstitution, hvor Folkesouverginiteten ikke bliver en klingende Bjælde, og hvor ikke en ministeriel Clique bliver Folkets egenraadige Styrere. See det er Egenskaberne, der udfordres, men dem er det, det reactionaire Fædreland og dets fyenske postdaglige Eftersnakker søge at dølge og ikke vove at udtale, fordi deres hele Politik kun er den svage Tillidsvoterings imod den frie Handling, kun er den svage Underdanigheds imod den klare Folkebevidsthed, kun er det arrogante Clique=Aristokraties imod det konseqvente Demokrati. Derfor, Vælgere, lader Eder ikke længere belære af de skolemestererende Oligarchers tomme Phraser, Vogter Eder for disse doktrinaire Herrer, for den nye Reaktion, der kun adskiller sig fra den ældre derved, at denne har været ærligere og ved sin Aabenhed overfløiet sine smidige Efterfølgere. Vogter Eder for de Mænd, som have talt de store Ord for Friheden og som, da det komtil at handle, trak sig i Skjul bag ministerielle Tillids vota; som have fordret Folkets frie Myndighed, men da det kom til at realisere den, beklippede Folkets Valgret, bestred dets Dygtighed og Modenhed til selv at vælge alle sine Repræsentanter, eller tang rolig til, at Folkemyndigheden for en væsentlig Deel undergaves Regjeringens Formynderskab og vilkaarlige Ledelse. For Alting, Vælgere, vide hvad J ville og udfører ubesnærede hvad J ville. Ønske J det gamle System, den oprigtige Absolutisme, saa vælger Absolutister, men ville J Friheden, da vælger dens uforbeholdne, dens konseqvente Venner de rene Demokrater, som forlange. Virkelig Folkesouverainetet med suspensivt Kongeveto; Et Etkammer, der forbyder hvilketsomhelst Aristokrati fra at sætte sig fast i det høiere Kammer; En Valglov, der gjør hver 25aarig pletfri Mand myndig til Udøvelsen af sin Valgret, og Afskaffelse af Adel og Titelvæsen med alle Absolutismens Snylteplanter. Vælger Absolutister, hvis J ville have Absolutisme, eller Demokrater, hvis J ville have Frihed. Halvhed er en Uting og den er det, vi maae flye, thi den er hvert politisk Systems og fremfor Alt Frihedens farligste Fjende. En Fædrelandsven. Landets øvrige Blade, idet mindste alle Organer, som mene det vel med Folkefriheden, bedes at skjænke Nærværende en Plads i deres Spalter.
Odense Adresse-Contoirs Efterretninger, 1848-08-08
Skibs= og Handels-Efterretninger. Ved BlaavandsHuk, i Varde Tolddistrikt, er den 20 Julii om Morgenen forliist det engelske Fregatskib Galway, Capit. Donogh, fra London i Ballast bestemt til Riga. Næste Dag søndersloges Skibet, og det Eneste, som deraf vilde være at bjerge, var en Deel af Jnventariet og nogle Vragstykker.
Odense Adresse-Contoirs Efterretninger, 1848-08-08
Jnd- og udklarerede Skibe ved Odense Toldkammer.
Odense Adresse-Contoirs Efterretninger, 1848-08-08
Jndgaaede: den 7 Aug., H. C. Schmidt af Flensborg, fra Sønderborg, Jagten Margrethe Marie med Tøndestaver, den 8de, A. M. Fischer af Odense, fra Faxe, Sluppen Caroline & Mathilde med Kalksteen. Udgaaede: den 7de, H. C. Schmidt af Flensborg, til Sønderborg, Jagten Margrethe Marie, ballastet: J. H. Fischer af Haderslev, til Engelland, Skonnerten Zampa med Byg.
Odense Adresse-Contoirs Efterretninger, 1848-08-08
AVERTISSEMENTS. For fraværende deeltagende Venner bekjendtgjøres, at Herren idag ved Døden har udfriet min inderlig elskte Datter og eneste Barn, Susanne Elisabeth Petersen, af hendes 7 Ugers haarde Lidelser. Hun blev angreben af Mæslinger, som gik over til Typhus. Han, der var denne Faderløses Fader, være fremdeles Enkens Trøst! Sludegaard ved Nyborg den 3 August 1848.
Odense Adresse-Contoirs Efterretninger, 1848-08-08
Nylig er udkommen: Henriette Petersen, f. Zinck.
Odense Adresse-Contoirs Efterretninger, 1848-08-08
Dr. Johan Gerlachs opbyggelige Betragtninger, oversatte fra Latin af Pastor Stilling, 7 Mk. 8 s. indb. Faaes i den Hempelske Boghandel.
Odense Adresse-Contoirs Efterretninger, 1848-08-08
Nylig er udkommet og faaes i den Hempelske Boghandel: Nord og Syd. Et Maanedsskrift redigeret og udgivet af M. Goldschmidt. 3 B. 2. H. Subskriptionspriis 3 Mk. Dette Hefte indeholder: Statsforfatningen: Ministeriet og Valgloven. De Constitutionelle og Friheden. Friheden og Regjeringsmagten. Det sociale Anliggende: En dansk Dom.
Odense Adresse-Contoirs Efterretninger, 1848-08-08
Junikampen i Paris. En Tørvebonde. Dagbog.
Odense Adresse-Contoirs Efterretninger, 1848-08-08
Kort Fremstilling af Aarsagerne til Krigen mellem Danmark og Tydskland. 8 s.
Odense Adresse-Contoirs Efterretninger, 1848-08-08
Om Sprog= og Folke=Eiendommelighed i Hertugdømmet Slesvig eller Sønderjylland, af Allen. 5 Mk. 8 s.
Odense Adresse-Contoirs Efterretninger, 1848-08-08
Subskription modtages paa E. Tegners samlede Skrifter.
Odense Adresse-Contoirs Efterretninger, 1848-08-08
En priisbillig Udgave af Efterladte Skrifter af Paul Møller. 5 a 6 Bind a 4 Mk. 8 s.
Odense Adresse-Contoirs Efterretninger, 1848-08-08
Maanedskrift og Repertorium for Almue skolelærere. Paa dette Tidsskrift, der udgaaer een Gang ugentlig, modtages Abonnement paa Postkontorerne og hos Boghandlerne. Prisen er 2 Mk. qvartaliter. Ny tiltrædende Abonnenter kunne gjennem Boghandlerne reqvirere Januar Qvartal gratis hos Udgiveren, lille Fiolstræde 201 i Kjøbenhavn. Til de Qvæstede og Faldnes Efterladie er til mig indbetalt af: Seden Bye 19 Rbd. Drigstrup Sogn for Julii Maaned 12 Rbd. 54 s., Lumbye Bye 15 Rbd. 56 s., N. Lyndelse Bye 22 Rbd. 48 s.; hvilke Beløb ville blive indbetalte til Commissionen til Understøttelse for Qvæstede og Efterladte i Kjøbenhavn. Bjerge Aasum Herreders Contoir den 8 Aug. 1848. Lüttichau.
Odense Adresse-Contoirs Efterretninger, 1848-08-08
En stor sort Silke-Paraplui med Palisander=Skaft og Elfenbeens=Knap er Natten mellem Søndag og Mandag tabt paa Veien fra Brobyværk til Odense. Finderen bedes at henvende sig til Adressecontoiret, som anviser Eieren.
Odense Adresse-Contoirs Efterretninger, 1848-08-08
Under 22 Mai d. A. er fra Hr. Rei Mærk. muth i Sønderborg sendt med nogle Faaborger Herrer en blaae Chenille med grønt Vadmels Underfoer til Aflevering i Svendborg. Da bemeldte Chenille endnu ikke er tilhændekommet sin Eier, bedes de der maatte være i Besiddelse af samme behageligen at aflevere den til Hr. Consul Ploug i Faaborg.
Odense Adresse-Contoirs Efterretninger, 1848-08-08
Saasnart Veirliget tillader det, bliver brændt Rapsskaller paa Fangel Mark.
Odense Adresse-Contoirs Efterretninger, 1848-08-08
En Examinatus juris med bedste Characteer ønsker sig til 1 Novbr. d. A. eller 1 Mai næste Aar en Plads som Fuldmægtig paa et Godscontoir eller i Mangel heraf paa et Justits eller lignende Contoir. Hr. Boghandler Helm=Petersen, anbefaler den Søgende.
Odense Adresse-Contoirs Efterretninger, 1848-08-08
Hvor en Uværnepligtig, som kunde ønske at lade sig stille kan blive anbragt, anviser Adressecontoiret eller Gaardmand Jørgen Madsen i Fielsted.
Odense Adresse-Contoirs Efterretninger, 1848-08-08
Formedelst indtrukne Omstændigheder, ønsker et Menneske af fat Alder en Plads som Skovfoged og er villig at deeltage i et fiskeri. Gode Beviser kan forevises. Adressecontoiret anviser.
Odense Adresse-Contoirs Efterretninger, 1848-08-08
At jeg af Øvrigheden er antaget som Fæstemand for Middelfart Kjøbstad, det undlader jeg ikke at bekjendtgjøre, anbefalende mig til Huusværter og Tjenestetvende som maatte ønske min Assistance. Middelfart den 27 Juli 1848. P. Hansen, Politibetjent.
Odense Adresse-Contoirs Efterretninger, 1848-08-08
Daguerreotyp=Portraiter aftages her i Byen indtil hen i næste Uge, hvor jeg da i samme Øiemed agter at indfinde mig i Middelfart. Priserne ere for enkelte Personer fra 9- 15 Mk. og for Grupper 3 Mk. meer p. P.C. S. Clausen, Odense den 8 Aug. 1818. Daguerreotypist.
Odense Adresse-Contoirs Efterretninger, 1848-08-08
Moderne Pomsseline de Laine, Jaconets & Sirtser i meget stort Udvalg er i disse Dage arriveret hos L. B. Jürgensen. faaes hos 12 August. den 12 August.
Odense Adresse-Contoirs Efterretninger, 1848-08-08
Nye Kirsebærviin J. J. Stokkebye. Odense Nørregade No. 404.
Odense Adresse-Contoirs Efterretninger, 1848-08-08
Nybrændt Faxøe Steenkalk, kan faaes fra min Kalkovn udenfor Vesterport Løverdagen den S. Strøm.
Odense Adresse-Contoirs Efterretninger, 1848-08-08
Nybrændt Faxöe Steenkalk faaes fra min Ovn i Kræmmermarken Løverdagen P. Rasmussen. faaes hos Ræset Randers Lax. P. A. Møllmann, Odense Vestergade.
Odense Adresse-Contoirs Efterretninger, 1848-08-08
P. Næsteds Læder=Udsalg, Overgade Nr. 10, er i disse Dage bleven assorteret med ægte og halvægte Saffianer i alle Couleurer, uægte ditto, lakeerte Kalveskind, spaltede Bogbinder-Saffianskind og franske ditto Kalveskind i alle Couleurer, franske Lakeerskind og lakeerte Saffianer; hvilket udsælges imod Contant til Nutidens billigste Priser. Foruden dette, er jeg stedse assorteret med indvalkede Forsko- og Skafter, sorte blanke Lamskind og gode Hestelæders Forsko- og lakeerte Belter, samt alle andre Sorter Læder og øvrigt til Læderhandelen henhørende.
Odense Adresse-Contoirs Efterretninger, 1848-08-08
Bageri til Leie. J een af Fyens større Kjøbstæder kan et Bageri med tilhørende Værtshuushold erholdes til Leie fra 1 Novbr. næstkommende. J Gaarden, hvis Beboelsesleilighed bedst egner sig for en Ugift, har i mange Aar været drevet Bageri med god Søgning. Adressecontoiret anviser.